P r e d k l a d a c i a   s p r á v a

	Na pozvanie prezidenta Švajčiarskej konfederácie Pascala Couchepina dňa 14. apríla 2008 uskutoční predseda vlády Slovenskej republiky Robert Fico oficiálnu návštevu Švajčiarska. 

	Počas návštevy v Berne bude predseda vlády Robert Fico prijatý u spolkového prezidenta Švajčiarskej konfederácie Pascala Couchepina a stretne sa s prezidentom švajčiarskeho spolkového parlamentu André Bugnonom. Obsahom rokovaní bude predovšetkým zhodnotenie dosiahnutej úrovne bilaterálnych slovensko–švajčiarskych vzťahov a možností ich ďalšieho rozvoja, výmena skúseností z doterajšieho pôsobenia SR v spoločenstve krajín Európskej únie a aktuálne otázky medzinárodnopolitického diania.

Vzhľadom na povahu materiálu podľa čl. 3.1.5 Smernice na prípravu a predkladanie materiálov na rokovanie vlády SR text nebol zaslaný na medzirezortné pripomienkové konanie.